paragraph_text: Košarka 3 na 3 (en.: 3x3, FIBA 33) ili košarka 3×3, oblik košarke koji se razvio na gradskom asfaltu SAD-a. Ima preko 250 000 000 registriranih igrača i glavni je pokretač rasta i razvoja košarke. Ova igra s pravilima utvrđenim 2007. od strane FIBA-e testirana je na Azijskim igrama dvoranskih športova 2007., a uključena na međunarodnoj razini na Azijske igre mladih 2009. i Olimpijske igre mladih 2010. (gdje je Hrvatska u kojoj je inače ulična košarka vrlo popularna osvojila srebro, dok je zlato osvojila Srbija). Prvo SP mladih u basketu 3 na 3 održano je 2011., a seniorsko SP i u muškoj i u ženskoj konkurenciji u kolovozu 2012. FIBA lobira da basket 3 na 3 postane olimpijski šport već 2016., a ako ne tad 2020. Po tajniku FIBA-e Baumannu basket 3 na 3 traži sve vještine potrebne za košarku, a ujedno je i najlakši način za približavanje mladih košarci i inspirirao je mnoge velike igrače. Kao što je odbojka na pijesku kao krnja inačica odbojkaške igra uz punu u programu OI, tako se lobira kako bi se u nj uvrstio i basket 3 na 3 kao krnja inačica košarkaške igre.